Gopakumar Pookkotur - Dr Sofiya Kanneth\nകരനെല്‍കൃഷിയാല് കതിരവനൊരുകവി നെല്ലു ‘കുലയ്ക്കുമ്പോള്’\nഗോപകുമാര് പൂക്കോട്ടൂര് / ഡോ. സോഫിയ കണ്ണേത്ത്\nപൂത്തുമ്പിയും ഇരട്ടവാലന് കിളിയും വട്ടം ചുറ്റുന്ന പാറപ്പുറത്തു വീട്ടിലെ ചുറ്റുവട്ടം.. പറമ്പിനോടു ചേര്‍ന്ന് ഉയര്‍ന്നു നില്‍ക്കുന്ന കുന്ന് അരികില് കാണാം. നെറ്റി മുറുക്കിക്കെട്ടിയ ഒരൊന്നാംതരം തോര്‍ത്തു മുണ്ട് .. ഇളം ചുവപ്പു നിറത്തിലെ കൈലി മുണ്ട്.. പറമ്പില് പടര്‍ന്നു നില്‍ക്കുന്ന നെല്‍ക്കതിരുകള്‍ക്കിടയിലേയ്ക്ക് നിറഞ്ഞ ചിരിയുമായി ഒരു ചെറപ്പക്കാരന് നടന്നു വരുന്നു. പ്രേമം സിനിമയിലെ ഹിറ്റ് ഗാനം ‘അവള് വേണ്ട്ര ..ഇവള് ..വേണ്ട്ര ” ഇടയ്ക്കിടെ അയാള് മൂളുന്നുണ്ടായിരുന്നു. ഇത് ഗോപകുമാര് പൂക്കോട്ടൂര് .. കവി, മാധ്യമപ്രവര്‍ത്തകന് തുടങ്ങി ഭിന്ന നിലകളില് പരിചിതനായ ഈ തനിനാടന് മലപ്പുറത്തുകാരന് എഴുത്തിന്റെ മാന്ത്രികതയ്ക്കൊപ്പം കരനെല്‍കൃഷിയിലൂടെ തന്റെ വീട്ടു മുറ്റത്ത് തനതാമൊരു കാര്‍ഷിക മുന്നേറ്റത്തിന് വിത്തുപാകിയിരിയ്ക്കുകയാണ്. മലപ്പുറം സര്‍ക്കാര് കോളേജില് നിന്നും ഫിസിക്സില് ബിരുദവും വാഴൂര് സാഫി ഇന്‍സ്റ്റിട്ട്യൂട്ടില് നിന്നും മാസ് കമ്മ്യൂണിക്കേഷന് ആന്റ് ജേര്‍ണലിസത്തില് ബിരുദാനന്തബിരുദവും നേടി ദേശാഭിമാനിയുടെ കൊച്ചി, തൃശ്ശൂര്, പാലക്കാട്, മലപ്പുറം യൂണിറ്റുകളില് സബ് എഡിറ്ററായി പ്രവര്‍ത്തിക്കുകയും അധ്യാപനവൃത്തിയിലേര്‍പ്പെടുകയും ചെയ്ത ഗോപകുമാര് പൂക്കോട്ടൂരിന് കൃഷി വെറും നേരംപോക്കോ താത്ക്കാലിക ആശ്വാസമോ അല്ല..മറിച്ച് കവിത പോലെ ..സൗഹൃദങ്ങള് പോലെ ജീവിതത്തിന്റെ അവിഭാജ്യ ഘടകമത്രേ ..\nപാടങ്ങള് അപ്രത്യക്ഷമാകുകയും ന്യൂക്ലിയര് ജീവിതശൈലി കുടുംബങ്ങളിലും താമസിയ്ക്കുന്ന ഇടങ്ങളിലും സമാനമാകുകയും ചെയ്യുന്ന സമകാലീനതയില് കേവലം ഒരു തുണ്ടു ഭൂമി മാത്രമുള്ളവര്‍ക്ക് എങ്ങിനെ കരനെല്‍കൃഷി സാധ്യമാക്കാം എന്നതിന്റെ പ്രവര്‍ത്തിയ്ക്കുന്ന ഉദാഹരണമായി ഈ പൂക്കോട്ടൂര്‍ക്കാരന് മാറുന്നു. തന്റെ ജീവിതത്തില് അത് പ്രാവര്‍ത്തികമാക്കിയതിനോടൊപ്പം പ്രസ്തുത അറിവുകള് പൊതുസമ്പത്താകണമെന്നും അദ്ദേഹം ഉറച്ചു വിശ്വസിയ്ക്കുന്നു. നെല്ലിന്റെയുള്ളറിഞ്ഞ പൂക്കോട്ടൂര് കതിരവന് തന്റെ ധാന്യപ്പെ പ്പെരുമയെ ഈവിധം അടയാളം ചെയ്യുന്നു …\nസ്വന്തമായി ഒരു തുണ്ട് ഭൂമിയുള്ളവരാണോ നിങ്ങള്.? എങ്കില് വരൂ നമുക്ക് കരനെല്‍കൃഷി തുടങ്ങാം. കേരളത്തില് ഇനിയൊരു കലാപമുണ്ടാകുമെങ്കില് അത് ഭക്ഷണത്തിന്റെ പേരിലാകുമെന്നതില് ഇനി ആരും സംശയിക്കേണ്ട. കാരണം ചരിത്രത്തിന്റെ താലുകളില് ഇപ്പോഴും കാര്‍ഷികസമരങ്ങളുടെ രക്തപ്പാടുകള് മാഞ്ഞുപോയിട്ടില്ല. അത് ഏറനാട്ടിലെ മാപ്പിളകുടിയാന്മാരുടേതോ, കയ്യൂരിലെയും കരിവള്ളൂരിലെയും ജന്മിക്കുടിയാന്മാരുടേതോ ആകാം. ഒരേ നിറമുള്ള പാടുകള്.\nമനുഷ്യരാശിയുടെ ഭക്ഷണത്തിന്റെ അഞ്ചില് ഒന്ന് കലോറി ലഭിക്കുന്നത് നെല്ല് കുത്തിയ അരിയുടെ ഭക്ഷണത്തില് നിന്നാണ് എന്ന് ശാസ്ത്രം. കേരളത്തെ കേരളമാക്കിയ പോരാട്ടങ്ങളില് നെല്‍കര്‍ഷക-ജന്മി-കുടിയാന് ബന്ധങ്ങളിലെ അശ്വാരസ്യ രഭിവാജ്യഘടകമായിരുന്നുവെന്ന് നെല്ലിന്റെ രാഷ്ട്രീയം. ഇനി പറയുന്നത് നെല്‍കൃഷിയുടെ ആശങ്കാജനകമായ ഭാവിയും അല്‍പം കൃഷിപാഠങ്ങളും.\nനെല്ല് ഏത് മരത്തിലുണ്ടാകുന്നുവെന്ന് കുട്ടികള് ചോദിക്കുന്ന കാലമാണ്. തെക്കേ തെക്കു കിഴക്കേ ഏഷ്യയിലും ആഫ്രിക്കയുടെ മദ്ധ്യഭാഗങ്ങളിലും ആണത്രേ നെല്ലിന്റെ ഉത്ഭവം. കേരളത്തില് ഏറ്റവും കൂടുതലായി ഉദ്പാദിപ്പിക്കുന്ന ഈ ധാന്യവിള സമുദ്രനിരപ്പില് നിന്നും ഏറ്റവും താഴെയുള്ള കുട്ടനാട് മുതല് സമുദ്രനിരപ്പില് നിന്നും 1000 -1500 മീറ്റര് ഉയരമുള്ള ഇടുക്കി ജില്ലയിലെ വട്ടവടയില് വരെ കൃഷിചെയ്യുന്നു. വയലിലെന്നപോലെ മലഞ്ചരിവിലും നെല്‍കൃഷി ചെയ്യാം. എന്നാല് നമ്മുടെ നെല്‍വെയല് ചുരുങ്ങുന്നതിനും എത്രയോ മുന്‍പെ മലഞ്ചെരിവുകളില് കൃഷി ചെയ്തിരുന്ന കരനെല്ല് അഥവാ കൃഷി അപ്രത്യക്ഷമായികൊണ്ടിരുന്നു.\nഡോ. സോഫിയ കണ്ണേത്ത്: എന്താണ് ഈ കരനെല്‍കൃഷി .\nഗോപകുമാര് പൂക്കോട്ടൂര് :സാധാരണ വയലിലെ നെല്‍കൃഷിയില് നിന്നും വ്യത്യസ്തമായി ജലം അധികം ആവശ്യമില്ലാത്ത കൃഷി രീതിയാണ് കരനെല്ല് എന്ന് വിളിക്കപ്പെടുന്നത്. മലഞ്ചെരിവുകളിലെ മോടന് എന്നുവിളിക്കുന്ന നെല്‍കൃഷി, പള്ള്യാല് (ചോലപ്രദേശം), തെങ്ങിന് തോപ്പുകള് എന്നിവിടങ്ങളിലും മറ്റു അനുയോജ്യമായ കരഭൂമികളിലും നടത്തിവരുന്ന കൃഷിയെയാണ് പൊതുവെ കരനെല്‍കൃഷി എന്നോ കരനെല്ല് എന്നോ അറിയപ്പെട്ടിരുന്നത്.\nമരങ്ങള്‍ക്കിടയിലെ തണലിലും വളരും എന്നതും, വരള്‍ച്ചയെ ചെറുക്കാന് കഴിയും എന്നതുമാണ് കരനെല്ലിന്റെ സുപ്രധാന സവിശേഷത. വിവിധ ഗുണഗണങ്ങളുള്ള നിരവധി നാടന് ഇനം നെല്ലിനങ്ങള് കേരളത്തില് ഒരു കാലത്ത് സുലഭമായിരുന്നു. വയല് ചുരുങ്ങുമ്പോഴും ഒഴിഞ്ഞ തെങ്ങിന് തോപ്പുകള് ധാരാളമുള്ള നമ്മുടെ നാട്ടില് കരനെല്ല് അപ്രത്യക്ഷമായി എന്നത് ഏറെ ദൗര്‍ഭാഗ്യകരമായി തോന്നാം. എന്നാല് ചില ആദിവാസി ഗോത്രങ്ങളും മറ്റുചിലരും ഭക്ഷണത്തിനായി കരനെല്ല് കൃഷി ചെയ്യുന്നു. കേരള സര്‍ക്കാര് കരനെല്ല് പ്രോത്സാഹനത്തിനായി രണ്ടുവര്‍ഷം മുന്‍പുവരെ സബ്‌സിഡിയും മറ്റു ആനുകുല്യങ്ങളും നല്‍കിയിരുന്നു.\nഎവിടെയും നെല് കൃഷി സാധ്യമാണോ.\nതുറന്ന പ്രദേശങ്ങളാണ് കരനെല്‍കൃഷിക്ക് അനുയോജ്യമായതെങ്കിലും പലനെല്ലിനങ്ങളും സൂര്യപ്രകാശവും മഴയുമെല്ലാം കുറഞ്ഞ സാഹചര്യങ്ങളിലും വളരും. 25-ലധികം വര്‍ഷം പ്രായമുള്ള തെങ്ങിന്‍തോപ്പുകളിലും കൃഷി ചെയ്യാവുന്നതാണ്. കൃഷിചെയ്യുന്ന സ്ഥലം പയര്‍വര്‍ഗ്ഗങ്ങള് കൃഷി ചെയ്ത് ജനുവരിമാസത്തോടെ ഉഴുത് മണ്ണ് വെയില് കൊള്ളിക്കണം. ഏപ്രില് പകുതിയാകുമ്പോള് വീണ്ടും ഉഴുത് നിലമൊരുക്കണം. ഉഴുന്ന സമയത്ത് ജൈവവളങ്ങള് അടിവളമായി ചേര്‍ക്കുന്നത് നല്ലതാണ്. കോഴിക്കാഷ്ടവും ഏറെ അനുയോജ്യം.\nകരനെല് വിത്തുകള് എവിടെക്കിട്ടും\nകരനെല് വിത്തുകള് പലതും അന്യം നിന്നുപോയെങ്കിലും പട്ടാമ്പിയിലെ നെല്ലുഗവേഷണകേന്ദ്രം ചില വിത്തുകള് വികസിപ്പിച്ചെടുത്തിട്ടുണ്ട്. 120 ദിവസം മൂപ്പുള്ള ചുവന്നമോടന്, കറുത്ത മോടന്, സുവര്‍ണമോടന്, സ്വര്‍ണപ്രഭ, വൈശാഖ് എന്നിവയാണവ. മലമ്പ്രദേശങ്ങളിലും പറമ്പുകളിലും മാത്രം കൃഷി ചെയ്യുന്ന നെല്‍വിത്തുകളാണ് ഈ മോടന് വിത്തുകള്. കൂടാതെ വയലില് കൃഷിചെയ്യുന്ന ഐശ്വര്യ, ആതിര, മട്ടത്രിവേണി എന്നിവയും കരകൃഷിക്ക് ഏറെ അനുയോജ്യമാണ്. പക്ഷേ അന്യമായ വിത്തുകള് നിരവധിയാണ്. സമ്പന്നമായൊരു കാര്‍ഷിക സംസ്‌കാരത്തിന്റെ നേര്‍ത്തെളിവുകളായിരുന്നു നാടുനീങ്ങിയ എണ്ണമറ്റ കരനെല്‍വിത്തുകള്.\nഅതാത് പ്രദേശത്തെ സവിശേഷ സാഹചര്യങ്ങള്‍ക്കും, കാലാവസ്ഥയ്ക്കും മണ്ണിന്റെ സ്വഭാവത്തിനുമനുസരിച്ച് രൂപപ്പെട്ട വിത്തുകള് പരമ്പരാഗതമായി കര്‍ഷകര് കൈമാറ്റം ചെയ്തുപോന്നവയായിരുന്നു. ആധുനികതയിലേക്കുള്ള മനുഷ്യന്റെ ചുവടുവെയ്പ്പിനിടെ ചുരുങ്ങിയില്ലാതായ കരനെല്‍കൃഷിക്കൊപ്പം, ഇത്തരം വിത്തുകളും നമുക്ക് നഷ്ടമായി. ആ വിത്തുകളില് കറുത്തക്കുടുക്കന്, കല്ലടിയാരന്, ചൊമാല, ചുവന്ന തൊണ്ണൂറാന്, വെള്ളത്തൊണ്ണൂറാന്, കറുത്ത ഞവര, പാല്‍ക്കയമ, കുന്തിപ്പുല്ലന്, ഓക്കക്കുഞ്ഞ്, ചോമ, വെളുത്ത പനംകുറവ, കറുത്ത പനംകുറവ, ആനചോടന്, ചാര, ചീരനെല്ല്, ചുവന്നാര്യന്, ജീരകചന്ന, കുറുമുട്ടി, കൊച്ചാണ്ടന് എന്നിവയുണ്ടായിരുന്നു.\nമലയാളികളുടെ കാര്‍ഷിക കലണ്ടര് പ്രകാരം വിഷുവിനുശേഷമുള്ള ആദ്യമഴ കഴിഞ്ഞ് അതായത് മേട മാ,ത്തിലെ ഭരണി ഞാറ്റുവേലയാണത്രേ വിത്തെറിയാന് അനുയോജ്യമായ സമയം. വിത്തെറിഞ്ഞാല് പിന്നെ മഴയില്ലാതെ തന്നെ, കാറ്റേറ്റ് വിത്തുമുളച്ച് പൊന്തുമത്രേ. മഴയെ ആശ്രയിച്ചാണ് കരനെല് കൃഷി എങ്കിലും കതിരുവരുംവരെ മണ്ണില് ഈര്‍പ്പമുണ്ടാവണം. വയലിലെ നെല്‍കൃഷിയെ അപേക്ഷിച്ച് കഠിനാദ്ധ്വാനവും പരിചരണവും വേണ്ടത്ര ആവശ്യമില്ലെന്നതാണ് കരനെല്‍കൃഷിയെ വേറിട്ടുനിര്‍ത്തുന്ന ഘടകങ്ങളില് ഒന്ന്.\nകളയടക്കമുള്ള പ്രശ്നങ്ങള് എങ്ങിനെ പരിഹരിയ്ക്കാം .\nകരനെല്‍കൃഷിയിലെ പ്രധാനകളകള് മുത്തങ്ങപ്പുല്ലുകളാണ്. കളപറിക്കുകതന്നെയാണ് ഉചിതമാര്‍ഗം. നിലമൊരുക്കുന്നതിന് മുന്‍പ് ഒരുവിധം കളകളെ വേരോടെ പിഴുതോ പെറുക്കിയെയുത്തോ മാറ്റാമെങ്കിലും നെല്ലുമുളച്ച സമയത്തും കതിരുവന്ന സമയത്തും കളപറിക്കല് ആവശ്യമായി വന്നേക്കാം. ദേശീയ ഗ്രാമീണ തൊഴിലുറപ്പ് പദ്ധതി പ്രകാരം, തൊഴിലാളികളെ കാര്‍ഷികാനുബന്ധജോലികള്‍ക്കുകൂടി വിന്യസിച്ചത് ഏറെ അനുഗ്രഹമായിരിക്കുകയാണ്.\nകീടം / ചാഴി തുടങ്ങിയവയുടെ ആക്ക്രമണം എങ്ങിനെ നേരിടും.\nകീടങ്ങള് കരനെല്‍കൃഷിയില് പൊതുവെ കുറവാണ്. കതിരിടുന്ന സമയത്തെ ചാഴിയുടെ ആക്രമണം തടയാന് കാന്താരിമുളകും വെളുത്തുള്ളിയും ചേര്‍ന്ന മിശ്രിതം ഗോമൂത്രത്തില് ചേര്‍ത്ത് തളിക്കാവുന്നതാണ്. സന്ധ്യാസമയത്ത് കരിയിലയിട്ട് തീയിടുന്നതും നല്ലതാണ്. ഈന്തച്ചക്ക മുറിച്ച് ചാലില് വെച്ചാലും ചാഴി വരില്ല. കതിരുകള്‍ക്കിടയിലെ പുഴുക്കേടിന് കടുകിന്റെ ഇലയുടെ നീരും പണ്ടുകാലത്ത് ഉപയോഗിച്ചിരുന്നു. രാസ കീടനാശിനിയായി മലാത്തിയോണ് തളിക്കലാണ് മറ്റൊരു മാര്‍ഗം.\nഎന്താണ് ഈ റിബണ്‍വിദ്യ.\nകതിരിടുന്ന വേളയില് പക്ഷിശല്യമകറ്റാന് ഇന്ന് നൂതനമാര്ഗ്ഗങ്ങള് ലഭ്യമാണ്. മണ്ണൂത്തിയിലെ കാര്‍ഷിക സര്‍വകലാശാല മയില്, തത്തകള് തുടങ്ങിയ പക്ഷികളെ അകറ്റാന് റിബ്ബണ് വിദ്യ വികസിപ്പിച്ചെടുത്തിട്ടുണ്ട്. കൂടാതെ ആറ്റക്കുരുവികളുടെ ശല്യമകറ്റാന് ചില വിദ്യകളും ആവിഷ്‌കരിച്ചിട്ടുണ്ട്.\nകണ്ണൂര് ഗവ. ഐടിഐയില് രണ്ടു വര്‍ഷം വാച്ച്മാനായിരുന്ന ഗോപകുമാര് 2013 -ല് ഇന്ത്യന് ഇന്‍ഫര്‍മേഷന് സര്‍വീസില് പ്രവേശിച്ചു. ഡെല്‍ഹിയില് ഡി.എ.വി.പി യില് പബ്ലിസിറ്റി അസിസ്റ്റ് ആയിരിക്കുമ്പോഴാണ് നെല്‍കൃഷിയോട് താല്‍പര്യം ജനിക്കുന്നത്. പിന്നീട് ഇന്‍ഫര്‍മേഷന് അസിസ്റ്റന്‍റ് ആയി തിരുവനന്തപുരം പ്രസ് ഇന്‍ഫര്‍മേഷന് ബ്യൂറോയില് തിരിച്ചെത്തിയതോടെ കരനെല്‍കൃഷിയിലേക്കു ശ്രദ്ധ പതിപ്പിച്ച അദ്ദേഹം സുഹൃത്തുക്കളുടെയും സഹപ്രവര്‍ത്തകരുടെയും മാനസിക പിന്തുണയും വീട്ടുകാരുടെ നിസ്സീമമായ സഹകരണവും താരതമ്യങ്ങള്‍ക്കപ്പുറമെന്ന് അടിവരയിടുന്നു. –\nപറഞ്ഞു തീരാത്ത നെല്‍കൃഷി മാര്‍ഗ്ഗങ്ങളാണ് ഈ പൂക്കോട്ടുകാരന് കൈമുതലായുള്ളത്. വാട്ട്സപ്പിലോ വിക്കിപീഡിയയിലോ സാമൂഹ്യ മാധ്യമങ്ങളിലോ ഒരു പക്ഷേ തദ്ദേശീയമായ ഈ അറിവുകള് ലഭ്യമായി എന്നു വരില്ല. അതെല്ലാം ഉപാധിരഹിതമായി പങ്കു വെയ്ക്കാന് ഈ യുവകവി ഒരുക്കമാണ്..\nഅപ്പൊ ..ഗഡീ ..നമുക്കും തൊടങ്ങാല്ലേ .. ഇത്തിരിയൊള്ള പറമ്പങ്ങ്ട് ഉഷാറാക്കി !


ക്യാച്ചിനായി അപ്പീൽ ചെയ്തത് വില്യംസൺ, ഡിആർഎസ് എടുത്തത് അമ്പയർ; ചൂടായി കോലി | WTC Final: Virat Kohli not happy after umpire sends catch appeal upstairs despite no DRS\nമത്സരത്തിന്റെ 41-ാം ഓവറിലായിരുന്നു നാടകീയ സംഭവം. ചേതേശ്വർ പൂജാര പുറത്തായതിന് പിന്നാലെ കരുതലോടെ കളിക്കുകയായിരുന്നു കോലി. ലെഗ് സ്റ്റംപിന് പുറത്ത് വൈഡായി പോയ പന്തിൽ കോലി ബാറ്റ് വെച്ചു. ശബ്ദം കേട്ട ബോൾട്ടും ന്യൂസിലൻഡ് താരങ്ങളും ക്യാച്ചിനായി അപ്പീൽ ചെയ്തു.\nSouthall, First Published Jun 19, 2021, 9:55 PM IST\nസതാംപ്ടൺ: ട്രെന്റ് ബോൾട്ടിന്റെ പന്തിൽ വിരാട് കോലിയുടെ ക്യാച്ചിനായി അപ്പീൽ ചെയ്ത് കിവീസ് താരങ്ങൾ. എന്നാൽ ഔട്ട് വിളിക്കാതിരുന്ന അമ്പയർ ന്യൂസിലൻഡ് നായകൻ ഡിആർഎസ് എടുത്തില്ലെങ്കിലും സ്വയം ഡിആർഎസ് എടുത്തത് തർക്കത്തിന് കാരണമായി.\nമത്സരത്തിന്റെ 41-ാം ഓവറിലായിരുന്നു നാടകീയ സംഭവം. ചേതേശ്വർ പൂജാര പുറത്തായതിന് പിന്നാലെ കരുതലോടെ കളിക്കുകയായിരുന്നു കോലി. ലെഗ് സ്റ്റംപിന് പുറത്ത് വൈഡായി പോയ പന്തിൽ കോലി ബാറ്റ് വെച്ചു. ശബ്ദം കേട്ട ബോൾട്ടും ന്യൂസിലൻഡ് താരങ്ങളും ക്യാച്ചിനായി അപ്പീൽ ചെയ്തു. എന്നാൽ ക്യാച്ചാണോ എന്ന് ഉറപ്പില്ലാതിരുന്ന അമ്പയർ റിച്ചാർഡ് ഇല്ലിംഗ്വർത്ത് ഔട്ട് വിളിച്ചില്ല.\nഡിആർഎസ് എടുക്കണോ എന്ന ആശയക്കുഴപ്പത്തിൽ ന്യൂസിലൻഡ് നായകൻ കെയ്ൻ വില്യംസണും കളിക്കാരും നിൽക്കുന്നതിനിടെ ഡിആർഎസ് എടുക്കാനുള്ള സമയം അവസാനിച്ചു. ഇതിന് പിന്നാലെയാണ് അമ്പയർ റിച്ചാർഡ് ഇല്ലിംഗ്വവർത്ത് തീരുമാനം മൂന്നാം അമ്പയറുടെ പരിശോധനക്ക് വിട്ടത്.\nമൂന്നാം അമ്പയറുടെ പരിശോധനയിൽ ഔട്ട് അല്ലെന്ന് വ്യക്തമായെങ്കിലും ഫലത്തിൽ ഡിആർഎസ് എടുക്കാതെ തന്നെ ന്യൂസിലൻഡിന് ഒരു ഡിആർഎസ് ലഭിച്ചു. നേരത്തെ ഒരു ഡിആർഎസ് നഷ്ടമാക്കിയ കിവീസിന് ഈ അവസരം എടുത്തിരുന്നെങ്കിൽ അതും നഷ്ടമാവുമായിരുന്നു.\nഎന്നാൽ അമ്പയർ തന്നെ ഡിആർഎസ് എടുത്തതോടെ ന്യൂസിലൻഡ് രക്ഷപ്പെട്ടു. റിവ്യു എടുക്കാനുള്ള അമ്പയറുടെ തീരുമാനത്തെ ഇന്ത്യൻ നായകൻ വിരാട് കോലി ചോദ്യം ചെയ്യുന്നതും ദൃശ്യങ്ങളിൽ കാണാമായിരുന്നു.\nLast Updated Jun 19, 2021, 9:55 PM IST\nVirat Kohli DRS\nഡിആര്‍എസില് ധോണിയെ മിസ് ചെയ്ത് ഇന്ത്യ; വിക്കറ്റിന് പിന്നില് ഒന്നിലും ഉറപ്പില്ലാതെ രാഹുല്\nഒമാനിലെ വനിതകൾക്കായി പ്രത്യേക സംരംഭങ്ങൾ\nത്സാര്‍ഖണ്ഡില് ജഡ്ജി കൊല്ലപ്പെട്ട സംഭവം: അന്വേഷണം സിബിഐ ഏറ്റെടുത്തു


കണ്ണൂരിലെ സിപി.എം അക്രമങ്ങള്‍ക്കെതിരെയുള്ള ഫേസ്ബുക്ക് കുറിപ്പ് വൈറലാകുന്നു – Chandrika Daily\nBy chandrika Monday September 3, 2018 15:24 pm\nകണ്ണൂരിലെ സിപി.എം അക്രമങ്ങള്‍ക്കെതിരെയുള്ള ഫേസ്ബുക്ക് കുറിപ്പ് വൈറലാകുന്നു\nഷജീര് ഇഖ്ബാല് പയ്യന്നൂരിലും പരിസര പ്രദേശങ്ങളിലും സിപിഎം പോറ്റിവളര്‍ത്തുന്ന ക്രിമിനല് സംഘങ്ങള് സമാധാനാന്തരീക്ഷം തകര്‍ക്കുകയാണ്! യാതൊരു പ്രകോപനവുമില്ലാതെ എംഎസ്എഫ്‌യൂത്ത് ലീഗ് പ്രവര്‍ത്തകര് അക്രമിക്കപ്പെടുന്നത് തുടര്‍ച്ചയാവുന്നു! എംഎസ്എഫ് നിയോജക…\nപയ്യന്നൂരിലും പരിസര പ്രദേശങ്ങളിലും സിപിഎം പോറ്റിവളര്‍ത്തുന്ന ക്രിമിനല് സംഘങ്ങള് സമാധാനാന്തരീക്ഷം തകര്‍ക്കുകയാണ്!\nയാതൊരു പ്രകോപനവുമില്ലാതെ എംഎസ്എഫ്‌യൂത്ത് ലീഗ് പ്രവര്‍ത്തകര് അക്രമിക്കപ്പെടുന്നത് തുടര്‍ച്ചയാവുന്നു!\nഎംഎസ്എഫ് നിയോജക മണ്ഡലം ജനഃസെക്രട്ടറിക്കു നേരെ ഇന്നലെ രണ്ടാമത്തെ വധശ്രമമാണ് നടന്നത്. ആദ്യത്തേതില് കാര്യമായ പരിക്കില്ലാതെ രക്ഷപെട്ടുവെങ്കില്; ഇന്നലെ നടന്ന അക്രമത്തില് റഹീസ് രാമന്തളിക്കും പഞ്ചായത്ത് എംഎസ്എഫ് പ്രസിഡന്റ് ഷമ്മാസിനും സാരമായ പരിക്കുകളുണ്ട്!\nനിയോജക മണ്ഡലം പ്രസിഡന്റിനു നേരെ കഴിഞ്ഞ മാസം മാതമംഗലത്ത് വെച്ച് സമാനമായ അക്രമമുണ്ടായി.\nഖേദകരമെന്ന് പറയട്ടെ… ആദ്യ രണ്ട് സംഭവങ്ങളിലും പരാതിപ്പെട്ടിട്ടും കേസെടുക്കാനോ, അനുബന്ധ നടപടികള് സ്വീകരിക്കാനോ പോലീസ് തയ്യാറായില്ല. മറിച്ച്; അക്രമിക്കപ്പെട്ട മണ്ഡലം പ്രസിഡന്റിനെതിരെ കേസെടുക്കുകയാണ് പോലീസ് ചെയ്തത്. തുടര്‍ന്ന് കോടതി മുഖാന്തിരമാണ് കേസ് ഫയല് ചെയ്യേണ്ടി വന്നത്.!\nപയ്യന്നൂരിലെ പല സിപിഎം പാര്‍ട്ടി ഓഫീസുകളും രാത്രി കാലങ്ങളില് ക്രിമിനല് സംഘങ്ങളുടെ താവളമായി മാറുകയാണ്. കള്ളും കഞ്ചാവും ഉള്ളില് കയറുമ്പോള് കൈത്തരിപ്പ് തീര്‍ക്കാന് മനഃപൂര്‍വ്വം കുഴപ്പങ്ങളുണ്ടാക്കുന്ന സംഭവങ്ങളും നടമാടുകയാണ്.! കഞ്ചാവ് കേസിലോ, പെണ്ണ് കേസിലോ പെട്ട് മറ്റു പാര്‍ട്ടികളും പൊതുസമൂഹവും അകറ്റിനിര്‍ത്തുന്നവരെ പോലും ഏറ്റെടുക്കുന്ന സങ്കേതമായി സിപിഎം മാറി. പയ്യന്നൂരിലെ ആള്‍ബലം കൊണ്ട് ഭൂരിപക്ഷമുള്ള പാര്‍ട്ടിയായിട്ടും; ഇത്തരം ‘എടുക്കാ ചരക്കുകളെ’ പേറുന്നത് എന്തിനെന്ന് സിപിഎം നേതൃത്വം പുനര്‍വിചിന്തനം നടത്തണം!\nപയ്യന്നൂര് കോളേജുള്‍പ്പെടെ പയ്യന്നൂരിലെയും പരിസരങ്ങളിലെയും കോളേജുകളില് പഠിക്കാനെത്തുന്ന വിദ്യാര്‍ഥികളെയും, sfi-യില് സംഘടനാ പ്രവര്‍ത്തനം നടത്തുന്നവരെയും ക്രിമിനല് സംഘമായി ഉപയോഗപ്പെടുത്തുകയാണ് നിലവില് എസ്.എഫ്.ഐ.യുടെ സംഘടനാ രീതി!\nസ്വാതന്ത്ര്യവും ജനാധിപത്യവും കൊടിയിലും മുദ്രാവാക്യങ്ങളിലും മാത്രം നിലകൊള്ളേണ്ടതാണെന്ന് എസ്എഫ്‌ഐ തെളിയിച്ചു കൊണ്ടിരിക്കുന്നു. കൂടുതല് കേസുള്ളവന് പാര്‍ട്ടിയില് വീരപരിവേഷമാണ് നല്‍കപ്പെടുന്നത്. ക്രിമിനല് പശ്ചാത്തലം നേതൃത്വത്തിലേക്കുള്ള യോഗ്യതാ മാനദണ്ഡമായി കണക്കാക്കുമാറ് സംഘടനയെ ക്രിമിനല് വത്കരിച്ചിരിക്കുന്നു; എസ്എഫ്‌ഐയും ഡിവൈഎഫ്‌ഐയുമൊക്കെ!\n‘കാപ്പ’ ചുമത്തി ജയിലിലായി പുറത്തിറങ്ങിയാല് പ്രൗഢമായ സ്വീകരണവും, കൊലപാതക കേസുകളില് ജയിലിലായാല് നാടുനീളെ അഭിവാദ്യ ഫ്‌ലക്‌സ് ബോര്‍ഡുകളും നിറയും! ”പക; ഞങ്ങള്‍ക്ക് പുരോഗമന ആശയമാണ്” എന്ന് ബോര്‍ഡിലെഴുതി വെച്ച് കലാപാഹ്വാനം നടത്തുന്ന ഒരേയൊരു സംഘടന സിപിഎമ്മാണ്.!\nപയ്യന്നൂരില് ജനപ്രതിനികള് പോലും തുടര്‍ച്ചയായി അക്രമിക്കപ്പെടുകയാണ്. തായിനേരിയിലെ വനിതാ കൗണ്‍സിലര് ‘എം.കെ.ഷമീമ’യ്ക്കു നേരെ തുടര്‍ച്ചയായ അതിക്രമങ്ങള് നടന്നുകൊണ്ടിരിക്കുന്നു. ഇന്നലെ; നൂറിലധികം വരുന്ന ക്രിമിനലുകള് വീട് വളയുകയും അതിക്രമിച്ച് കടന്ന് ഭീഷണിപ്പെടുത്തുകയും കയ്യേറ്റത്തിന് ശ്രമിക്കുകയുമുണ്ടായി. മുമ്പ്, തദ്ദേശ,തെരഞ്ഞെടുപ്പ് സമയത്ത് ‘നായ്‌ക്കൊരുണ’ പൊടി വിതറി തുടങ്ങിയ അക്രമങ്ങള് പലരൂപത്തിലായി ഇന്നും തുടര്‍ന്നു കൊണ്ടേയിരിക്കുന്നു.\nആ അക്രമങ്ങളെ അതിജയിച്ച് മുന്നേറിയ ”അവരുടെ’ ആര്‍ജ്ജവം ഇന്നും തുടരുന്നു.!\nസിപിഎമ്മിന്റെ കണ്ണുരുട്ടലില് സര്‍വ്വതും അടിയറവു വെക്കുന്ന പയ്യന്നൂരിലെ സകല ‘ആണ്‍വേഷധാരികള്‍ക്കും’ മാതൃകയാണ് ധീരയായ എം.കെ.ഷമീമ.! ആരുടെയും അഹന്തയ്ക്കു മുന്നില് അസ്തിത്വം പണയം വെക്കേണ്ടവരല്ല നമ്മള് എന്ന നിലയിലേക്ക് പയ്യന്നൂരിന്റെ പൊതുബോധം മാറണം!\nഉത്തരേന്ത്യന് ഗ്രാമങ്ങളില് സംഘ്പരിവാര് വര്‍ഗീയവാദികള് നടത്തുന്ന അതിക്രമങ്ങള്‍ക്ക് സമമാണ് കണ്ണൂരില് പലയിടങ്ങളിലും സിപിഎമ്മിന്റെ അക്രമങ്ങള്! ഈ സമീകരണം, സംഘ്പരിവാറിനെ നിസ്സാരവത്കരിക്കാനല്ല; സിപിഎം ഭീകരത തുറന്നു കാട്ടാനാണ്!\nകാരണം… ഞങ്ങള് ‘അനുഭവിക്കുന്ന’ ഫാഷിസ്റ്റുകള് സിപിഎമ്മാണ്.! ഞങ്ങള് നേരിടുന്ന ‘തീവ്രവാദികള്’ സിപിഎമ്മാണ്!\nഇതേ ശൈലിയും, സമീപനവും തുടരുകയാണെങ്കില് ”ആള്‍ബലം കൂടുതലുള്ളതിന്റെ അഹന്ത” ഇനി അധികകാലം സിപിഎമ്മിനുണ്ടാവില്ല!\nപാര്‍ട്ടി സംവിധാനങ്ങളെ ക്രിമിനല് വത്കരിച്ചതിന്റെ പരിണിതി സിപിഎം തന്നെ അനുഭവിച്ചു തുടങ്ങിയിട്ടുണ്ട്. പാര്‍ട്ടിക്കുള്ളിലെ ഇരുവിഭാഗം ഗുണ്ടാ സംഘങ്ങള് പരസ്പരം വീടുകയറി അക്രമിക്കുന്ന സംഭവങ്ങള് പയ്യന്നൂരില് ആവര്‍ത്തിക്കപ്പെട്ടു കൊണ്ടിരിക്കുന്നു!\nബംഗാളും ത്രിപുരയുമൊന്നും ചരിത്രം മാത്രമല്ല; പാഠം കൂടിയായി സിപിഎമ്മിന് ബോധ്യപ്പെടണം.! ആ പട്ടികയിലേക്ക് കേരളത്തെ കൂടി എണ്ണേണ്ടി വരുമ്പോള് അതില് ആദ്യം എഴുതേണ്ടി വരുന്ന പേര് ഇന്ന് സിപിഎം ശക്തിദുര്‍ഗമെന്ന് കൊട്ടിഘോഷിക്കുന്ന കണ്ണൂരായിരിക്കും!\nബംഗാളില് ഇന്ന് സിപിഎം പ്രവര്‍ത്തകര്‍ക്ക് ജീവിക്കാന് പോലും സാധിക്കാത്ത ഇടങ്ങളിലേറെയും പഴയ സിപിഎം ശക്തികേന്ദ്രങ്ങളത്രേ..!!\nഅക്രമിക്കാനും തിരിച്ചടിക്കാനും ‘ഞങ്ങള്’ ക്രിമിനലുകളെയും, ക്വട്ടേഷന് സംഘങ്ങളെയും പോറ്റിവളര്‍ത്താറില്ല! ആയുധപരിശീലനവും നിര്‍മ്മാണവും ഞങ്ങളുടെ പാര്‍ട്ടി ക്ലാസ്സുകളിലില്ല!\nലീഗുകാര് ബോംബ് കൊണ്ടും ആയുധം കൊണ്ടും മറുപടി പറയുമായിരുന്നെങ്കില്; ‘ഇരിട്ടിയിലെ ലീഗാഫീസിനടുത്ത കെട്ടിടത്തില്’ കൊണ്ടുവെച്ച ‘വ്യാജബോംബല്ല’; ഒറിജിനിലുകള് പയ്യന്നൂര് പോലുള്ള പ്രദേശങ്ങളില് ഉണ്ടാവുമായിരുന്നു.!\nഎങ്കിലും, ഞങ്ങള് നിര്‍ഭയരാണ്..!!\nചോരചിന്തുന്ന രാഷ്ട്രീയത്തോട് അണുമണിതൂക്കം ഞങ്ങള്‍ക്ക് താദാത്മ്യമില്ല!\nപക്ഷേ, കൂടെപ്പിറപ്പുകളുടെ ചോര ചിന്തുന്നത് അവസാന ശ്വാസം വരെ കണ്ടു നില്‍ക്കാന് ഞങ്ങള് ഭീരുക്കളുമല്ല!\nപടച്ച റബ്ബിനെയല്ലാതെ പടപ്പിനെ പേടിച്ചുകൊണ്ട് ഈ ദുന്‍യാവില് ജീവിച്ചു തീര്‍ക്കാന് ഞങ്ങളൊരുക്കമല്ല!\nഅടിച്ചാലും പിന്നെയുമടിച്ചാലും തിരിച്ചടിച്ചാലും ഇല്ലെങ്കിലും ഈ മണ്ണില് ഞങ്ങള് ജീവിക്കും;\n‘മുസ്ലിം ലീഗുകാരനായി’ തന്നെ.!!\nകലാപ കലുഷമായ പയ്യന്നൂരിന്റെ മണ്ണിലേക്ക് ഓടിയെത്തിയ വി.പി.മഹ്മൂദ് ഹാജി സാഹിബിന്റെ ചരിത്രം ഞങ്ങള്‍ക്ക് ധൈര്യം നല്‍കും!\nപ്രസ്ഥാനത്തിനു വേണ്ടി തന്റെ ശബ്ദം പോലും ത്യജിച്ച ഒ.കെ.മുഹമ്മദ് കുഞ്ഞി സാഹിബിന്റെ ആ്ത്മസമര്‍പ്പണം ഞങ്ങളില് വീര്യം പകരും!\nകണ്ണൂരില് നിന്നും വണ്ടി കയറിയ ബി.പോക്കര് സാഹിബിന്റെ പ്രതിബദ്ധത ഞങ്ങള്‍ക്ക് പാഠമാവും!\nഷുകൂറുമാരുടെ ധീര രക്തസാക്ഷിത്വം ഞങ്ങള് ഹൃത്തടത്തില് കരുതിവെക്കും!\nഇബ്രാഹിം നബി(അ)യുടെ ആത്മധൈര്യം ആര്‍ജ്ജിച്ചെടുക്കാന് ഞങ്ങളെ പഠിപ്പിച്ച സി.എച്ചിന്റെ വാക്കുകള് ഞങ്ങളെ മുന്നില് നയിക്കും!\nസീതി സാഹിബിന്റെ സ്വപ്നങ്ങള് ‘ഞങ്ങള് ഞങ്ങളുടേതാക്കും’!\nCategories: More, Views Tags: MSF, sfi, sfi attack


T20 World Cup |'ന്യൂസിലന്‍ഡിനെ അഫ്ഗാന് അട്ടിമറിച്ചേക്കും, കിവീസിന്റെ ബാറ്റിംഗ് നിര പോര': അജിത് അഗാര്‍ക്കര് – News18 Malayalam\nT20 World Cup |'ന്യൂസിലന്‍ഡിനെ അഫ്ഗാന് അട്ടിമറിച്ചേക്കും, കിവീസിന്റെ ബാറ്റിംഗ് നിര പോര': അജിത് അഗാര്‍ക്കര്\nകണക്കുകളില് ന്യൂസിലന്‍ഡിന് മേല്‍ക്കൈയുണ്ടെങ്കിലും നിലവിലെ ഫോം വിലയിരുത്തുമ്പോള് ന്യൂസിലന്‍ഡിനെ അതിശക്തരെന്ന് വിളിക്കാനാവില്ല.\nLast Updated : November 06, 2021, 20:20 IST\nടി20 ലോകകപ്പില്(T20 World Cup 2021) സൂപ്പര്12 പോരാട്ടങ്ങള് അവസാന ഘട്ടത്തിലേക്ക് നീങ്ങിക്കൊണ്ടിരിക്കുകയാണ്. സെമിഫൈനലിലേക്ക് ആരെല്ലാമാണ് മുന്നേറുക എന്നതില് ഇനിയും ഒരു തീര്‍പ്പ് പറയാറായിട്ടില്ല. നാളെ നടക്കുന്ന ന്യൂസിലന്‍ഡ്- അഫ്ഗാനിസ്ഥാന്(New Zealand vs Afghanistan) മത്സരത്തെ ആശ്രയിച്ചാവും ഗ്രൂപ്പ് രണ്ടില് നിന്ന് രണ്ടാം സ്ഥാനക്കാരായി ആര് സെമിയിലെത്തുമെന്ന് നിര്‍ണയിക്കുക.\nഇപ്പോഴിതാ ന്യൂസിലന്‍ഡിനെ അട്ടിമറിക്കാന് അഫ്ഗാനിസ്ഥാന് കഴിവുണ്ടെന്ന് അഭിപ്രായപ്പെട്ടിരിക്കുകയാണ് മുന് ഇന്ത്യന് ഓള്‍റൗണ്ടര് അജിത് അഗാര്‍ക്കര്(Ajit Agarkar). 'ന്യൂസീലന്‍ഡിനെ അഫ്ഗാനിസ്ഥാന് തോല്‍പ്പിക്കാനുള്ള സാധ്യതയുണ്ട്. മികച്ച ബൗളര്‍മാരും പ്രതിഭാശാലികളായ താരങ്ങളും അവര്‍ക്കൊപ്പമുണ്ട്. ഉച്ചകഴിഞ്ഞുള്ള മത്സരം ആയതിനാല് സ്പിന്നര്‍മാര്‍ക്ക് മികവ് കാട്ടാനായേക്കും. ന്യൂസിലന്‍ഡിന്റെ ബാറ്റിങ് അതിശക്തമാണെന്ന് കരുതുന്നില്ല. അവസാന രണ്ട് മത്സരത്തിലും വളരെ പ്രയാസപ്പെട്ടാണ് ന്യൂസിലന്‍ഡ് ജയിച്ചത്. അതിനാല് അഫ്ഗാനിസ്ഥാന് നന്നായി പന്തെറിഞ്ഞാല് ന്യൂസിലന്‍ഡിനെ പ്രയാസപ്പെടുത്താനാവും.'- അഗാര്‍ക്കര് വിശദമാക്കി.\nകണക്കുകളില് ന്യൂസിലന്‍ഡിന് മേല്‍ക്കൈയുണ്ടെങ്കിലും നിലവിലെ ഫോം വിലയിരുത്തുമ്പോള് ന്യൂസിലന്‍ഡിനെ അതിശക്തരെന്ന് വിളിക്കാനാവില്ല. ബാറ്റിങ് നിരയില് ആരും തന്നെ ഫോമിലല്ലെന്ന് പറയാം. അതിനാല് അട്ടിമറി സാധ്യത തള്ളിക്കളയാനാവില്ല. റാഷിദ് ഖാന്, മുഹമ്മദ് നബി എന്നിവര് ഉള്‍പ്പെടുന്ന ശക്തമായ താരനിര അഫ്ഗാനൊപ്പമുണ്ട്. ഭാഗ്യം തുണച്ചാല് അത്ഭുതം സൃഷ്ടിക്കാന് അഫ്ഗാനേയ്ക്കും.\nഅതേസമയം, ന്യൂസിലന്‍ഡ് നിര്‍ണ്ണായക മത്സരങ്ങളില് മികച്ച പ്രകടനം കാഴ്ചവെക്കുന്ന പതിവുള്ളവരാണ്. പ്രത്യേകിച്ച് ഐസിസി ടൂര്‍ണമെന്റുകളില്. അതിനാല് ന്യൂസിലന്‍ഡിന് വ്യക്തമായ മുന്‍തൂക്കം മത്സരത്തിലുണ്ട്.\nഇന്ത്യയേയും ന്യൂസിലന്‍ഡിനെയും മറികടന്ന് അഫ്ഗാനിസ്ഥാന് സെമിയില് പ്രവേശിക്കുമെന്ന് അഫ്ഗാന് താരം റാഷിദ് ഖാന് വെല്ലുവിളി നടത്തിയിട്ടുണ്ട്. അഫ്ഗാനിസ്ഥനെ സംബന്ധിച്ച് ന്യൂസിലന്‍ഡിനെതിരായ മത്സരം ക്വാര്‍ട്ടര് ഫൈനലാണെന്നാണ് റാഷിദ് പറഞ്ഞത്.\nShoaib Akhtar |'നാളെ അഫ്ഗാനിസ്ഥാന് ന്യൂസിലന്‍ഡിനെ തോല്‍പ്പിച്ചാല് ഇവിടെ വലിയ ബഹളമാകും': ഷോയിബ് അക്തര്\nന്യൂസിലന്‍ഡിനെതിരെ അഫ്ഗാന് ജയിച്ചാല് സമൂഹമാധ്യമങ്ങളിലുണ്ടാകുന്ന ബഹളങ്ങളെക്കുറിച്ച് പറയുകയാണ് മുന് പാക് താരം ഷോയിബ് അക്തര്. നേരത്തെ അഫ്ഗാനിസ്ഥാനെതിരെ ഇന്ത്യ മികച്ച ജയം സ്വന്തമാക്കിയപ്പോള് തന്നെ ഒത്തുകളി ആരോപണം ഉയര്‍ന്നിരുന്നു. ഈ പശ്ചാതലത്തിലായില് കൂടിയാണ് അക്തറിന്റെ പ്രതികരണം.\nഅഫ്ഗാനിസ്ഥാന് ജയിച്ചാല് അത് സമൂഹമാധ്യമങ്ങളില് വലിയ ഒച്ചപ്പാടായിരിക്കുമെന്നാണ് അക്തര് പറയുന്നത്. നിരവധി ചോദ്യങ്ങളായിരിക്കും ഇത് സംബന്ധിച്ച് ഉയരുക. കൂടുതല് വിവാദങ്ങളിലേക്ക് ഞാനില്ല. ഇതിനെക്കുറിച്ച് പറയാനും താല്‍പര്യമില്ല. ന്യൂസിലന്‍ഡിന് മേല് പാകിസ്ഥാന് വന് പ്രതീക്ഷകളാണ്. എന്നിരുന്നാലും ന്യൂസിലന്‍ഡ് തന്നെയാണ് മികച്ച ടീം. അവര്‍ക്ക് അഫ്ഗാനിസ്ഥാനെ തോല്‍പിക്കാനാകും- അക്തര് പറഞ്ഞു.\nഞായറാഴ്ച അബുദാബിയിലാണ് അഫ്ഗാന്- ന്യൂസിലന്‍ഡ് മത്സരം. ന്യൂസിലന്‍ഡിനെ അഫ്ഗാന് അട്ടിമറിച്ചാല് മാത്രമേ ഇന്ത്യക്ക് സെമി സാധ്യത നിലനിര്‍ത്താനാവൂ. അഫ്ഗാന് അട്ടിമറി ജയം നേടിയാല് തിങ്കളാഴ്ച രാത്രിയിലെ അവസാന മത്സരത്തില് നമീബിയക്കെതിരെ ഇന്ത്യക്ക് സെമിപ്രതീക്ഷയുമായി ഇറങ്ങാം. നെറ്റ് റണ്‍റേറ്റില് മുന്നിലെത്താന് എന്താണ് വേണ്ടതെന്ന് അറിഞ്ഞുകളിക്കാം എന്നത് വിരാട് കോലിക്കും സംഘത്തിനും മത്സരത്തിന് മുമ്പ് ആത്മവിശ്വാസം പകരും.\nFirst published: November 06, 2021, 20:16 IST\nafghanistanAjit AgarkarICC T20 World CupNew Zealand


രാഷ്ട്രപതിയും ഉപരാഷ്ട്രപതിയും പ്രധാനമന്ത്രിയും ഭാരതത്തിന്റെ നേതൃനിരയിലെ ഏറ്റവും സുരക്ഷ ഉറപ്പാക്കപ്പെട്ടിട്ടുള്ള വ്യക്തികളാണ്. സ്വതന്ത്ര റിപ്പബ്ലിക്കായി ഭരണസംവിധാനം നിലവില് വന്നതു മുതല് ഘട്ടം ഘട്ടമായി ഏറ്റവും ശക്തമായ സുരക്ഷാ സന്നാഹം ഈ മൂന്നുപേര്‍ക്കും ഉറപ്പാക്കിയിട്ടുണ്ട്. വിശിഷ്ട വ്യക്തികള് യാത്ര ചെയ്യുമ്പോള് പാലിക്കേണ്ട നിയമസംഹിതകള് അടങ്ങിയ ബ്ലൂ ബുക്ക് ഇതില് ഏറ്റവും പ്രധാനമാണ്.\nബ്ലൂബുക്കിലെ ഓരോ നിര്‍ദ്ദേശങ്ങളും അതേപടി പാലിക്കാന് എല്ലാ സംസ്ഥാന സര്‍ക്കാരുകള്‍ക്കും ബാധ്യതയുണ്ട്. ഫെഡറല് സംവിധാനത്തിന്റെ ആണിക്കല്ലും ആധാരശിലയുമായി ഈ കീഴ്‌വഴക്കങ്ങള്, അനുശാസനങ്ങള് പാലിക്കപ്പെടുന്നു. രാഷ്ട്രപതി രാംനാഥ് കോവിന്ദ് ഏതാനും ദിവസം മുന്‍പ് കേരളത്തില് വന്നപ്പോള് അദ്ദേഹത്തിന്റെ വാഹനവ്യൂഹത്തിനകത്തേക്ക് തിരുവനന്തപുരം മേയറുടെ വാഹനം അതിക്രമിച്ചു കയറിയത് വിവാദമായിരുന്നു. മേയര് ആര്യാ രാജേന്ദ്രന് നിര്‍ബ്ബന്ധിച്ചിട്ടാണ് താന് വാഹനവ്യൂഹത്തില് വണ്ടി കയറ്റിയതെന്ന് ഡ്രൈവര് ഉന്നത പോലീസ് ഉദ്യോഗസ്ഥര്‍ക്ക് മൊഴി നല്‍കി. തലസ്ഥാനത്ത് കാബിനറ്റ് മന്ത്രിയുടെ പദവി അലങ്കരിക്കുന്ന മേയര് അല്പം കൂടി ഇരുത്തം കാണിക്കണം. മുഖ്യമന്ത്രിയുടെ മരുമകന് പത്രക്കാരെ വിളിച്ചശേഷം നടത്തുന്ന റെയ്ഡ് പ്രഹസനം പോലെ മേയറും പരിഹാസ്യയാകരുത്. സ്ഥാനത്തിന്റെ മഹത്വം മനസ്സിലാക്കുന്നവരെയെങ്കിലും ഇത്തരം പദവികളിലേക്ക് കൊണ്ടുവരാന് കഴിയണം. വളരെ പ്രഗത്ഭന്മാരും പ്രഗത്ഭകളും ഇരുന്ന പദവിയാണ് തിരുവനന്തപുരത്തെ മേയര്‍സ്ഥാനം. രാഷ്ട്രപതിയുടെ വാഹനവ്യൂഹത്തിലേക്ക് വണ്ടി ഓടിച്ചുകയറ്റാന് പറയുന്ന അല്പത്തരമോ അഹങ്കാരമോ അതോ വിവരമില്ലായ്മയോ ഈ പദവിക്ക് ചേര്‍ന്നതല്ല. ഇനിയും കോളേജ് വിടാത്ത, കുട്ടിത്തം മാറാത്ത കുട്ടിയായതുകൊണ്ട് തല്‍ക്കാലത്തേക്ക് പൊറുക്കാം. പക്ഷേ, അഴിമതിയുടെയും മറ്റും കാര്യത്തില് ഈ കുട്ടിത്തം കാണുന്നില്ല. ആറ്റുകാല് പൊങ്കാലയുടെ പേരില് ലക്ഷങ്ങള് എഴുതിമാറ്റിയപ്പോഴും കോര്‍പ്പറേഷനിലെ നികുതി അടച്ച പാവങ്ങളുടെ പണം കാണാതെ പോയപ്പോഴും കാണാത്ത കുട്ടിത്തം ഇക്കാര്യത്തില് എങ്ങനെ ഉണ്ടായി എന്നറിയില്ല. മുഖ്യമന്ത്രിയുടെ ഓഫീസിലാണ് മേയര് പ്രവര്‍ത്തിക്കുന്നതെന്ന് പറയുന്ന പാര്‍ട്ടിക്കാരുമുണ്ട്. ഇപ്പോള് അച്യുതാനന്ദന് ഗ്രൂപ്പ് ഇല്ലാത്തതുകൊണ്ട് പാര്‍ട്ടിക്കാര് പറയുന്ന ആരോപണം ഗ്രൂപ്പാണെന്ന് പറയാനും കഴിയില്ല. ആരുടെയോ ഭാഗ്യം കൊണ്ടാണ് തിരുവനന്തപുരം മേയര് സ്വന്തമായി നവീകരിച്ച് സമര്‍പ്പിച്ച ശാന്തികവാടത്തില് എത്താതെ പോയത്. രാഷ്ട്രപതിയുടെ വാഹനവ്യൂഹത്തില് പുറത്തു നിന്ന് ഔദ്യോഗിക അനുമതിയില്ലാത്ത വാഹനങ്ങള് കടന്നാല് വെടിവെയ്ക്കണമെന്നാണ് നിര്‍ദ്ദേശം. കേരളാ പോലീസ് ഇപ്പോള് ചെമ്പടയും പച്ചവെളിച്ചവും ഒക്കെയായതുകൊണ്ട് പോലീസ് സ്വഭാവം ഇല്ലാതായിക്കഴിഞ്ഞു. അത് പാവം മേയര്‍കുട്ടിക്ക് അനുഗ്രഹവുമായി.\nസുരക്ഷാപ്രശ്‌നം ഗുരുതരമായത് കഴിഞ്ഞദിവസം പ്രധാനമന്ത്രിയുടെ വാഹനത്തെ കര്‍ഷകസമരത്തിന്റെ പേരില് ഖാലിസ്ഥാന് ഭീകരര് തടഞ്ഞപ്പോഴാണ്. പ്രധാനമന്ത്രിയെ തടഞ്ഞതിന്റെ ഉത്തരവാദിത്തം ഇംഗ്ലണ്ടില് നിന്നുള്ള ഖാലിസ്ഥാന് ഭീകരര് ഏറ്റെടുത്തു. കര്‍ഷകരുടെ പേരില് വന്നത് ഖാലിസ്ഥാനികളാണെന്ന് അവര് തന്നെ സമ്മതിക്കുന്നു. ബ്ലൂ ബുക്കും എസ്.പി.ജി നിയമവും അനുസരിച്ച് അതിവിശിഷ്ട വ്യക്തികള് കടന്നുപോകുന്ന വഴികള് 20 മിനിറ്റ് മുന്‍പ് പൂര്‍ണ്ണമായും വാഹനവും ആളെയും ഒഴിപ്പിച്ച് ക്ലിയര് ചെയ്യേണ്ടതാണ്. ഫിറോസ്പുരില് 42,000 കോടിയുടെ വികസന പദ്ധതികള് ഉദ്ഘാടനം ചെയ്യാനാണ് പ്രധാനമന്ത്രി പഞ്ചാബിലെത്തിയത്. ഭട്ടിന്‍ഡയിലെ ഭെയ്‌സിയാന വ്യോമത്താവളത്തില് വിമാനം ഇറങ്ങിയശേഷം ഹെലികോപ്റ്ററില് ഫിറോസ്പുരിനടുത്തുള്ള ഹുസൈനിവാലയിലെ രക്തസാക്ഷി സ്മാരകത്തിലേക്കും അവിടെ നിന്ന് യോഗസ്ഥലത്തേക്കും പോകാനായിരുന്നു തീരുമാനം. വ്യോമത്താവളത്തില് എത്തുമ്പോഴും തലേദിവസം തുടങ്ങിയ മഴ തുടര്‍ന്നിരുന്നതുകൊണ്ട് ഹെലികോപ്റ്റര് ഒഴിവാക്കി റോഡുമാര്‍ഗ്ഗം പോകാന് തീരുമാനിക്കുകയായിരുന്നു. പ്രധാനമന്ത്രിയുടെ യാത്രാ പരിപാടികള് ആസൂത്രണം ചെയ്യേണ്ടതും നടപ്പിലാക്കേണ്ടതും എസ്.പി.ജി ആക്ട് അനുസരിച്ച് അതത് സംസ്ഥാനത്തെ പോലീസ് മേധാവിയാണ്. രണ്ടുമണിക്കൂര് ഉള്ള റോഡ് യാത്രയ്ക്ക് ഡി.ജി.പി അനുമതി നല്‍കി. മാത്രമല്ല, സുരക്ഷ ഒരുക്കിയതായി എസ്.പി ജി യെ അറിയിക്കുകയും ചെയ്തു.\nഹുസൈനിവാലയ്ക്ക് 30 കിലോമീറ്റര് അകലെ ഫിറോസ്പുര്-മോഗ റോഡിലെ പിയറിന മേല്‍പ്പാലത്തില് പ്രധാനമന്ത്രിയുടെ വാഹനവ്യൂഹം എത്തിയപ്പോള് കര്‍ഷക സമരക്കാര് എന്ന പേരില് ഒരുകൂട്ടം ആളുകള് റോഡ് തടയുകയായിരുന്നു. പാലത്തിന്റെ ഇരുവശത്തും വാഹനങ്ങള് നിരത്തി റോഡ് തടസ്സപ്പെടുത്തുകയായിരുന്നു. ഇതിനിടെ എസ്.പി.ജിയുടെ നേതൃത്വത്തിലുള്ള സുരക്ഷാസേന, പ്രധാനമന്ത്രിയുടെ വാഹനത്തിന്റെ രണ്ടുവശങ്ങളിലുമായി സേനയുടെ വാഹനങ്ങള് നിരത്തി സുരക്ഷാവലയം തീര്‍ത്തു. ഇതിനിടെ സമീപത്തുള്ള ഗുരുദ്വാരയില് നിന്ന് സമരത്തിനായി സംഘടിച്ചെത്താന് മൈക്കിലൂടെ അറിയിപ്പ് എത്തിയതോടെ കൂടുതല് പ്രക്ഷോഭകര് എത്തിയപ്പോള് സെക്യൂരിറ്റി ഓഫീസറുടെ അഭ്യര്‍ത്ഥനയെ തുടര്‍ന്ന് യാത്ര റദ്ദാക്കാന് പ്രധാനമന്ത്രി തീരുമാനിക്കുകയായിരുന്നു. തുടര്‍ന്ന് വിമാനത്താവളത്തിലേക്ക് തിരിച്ചുവന്ന പ്രധാനമന്ത്രി ഡല്‍ഹിക്ക് മടങ്ങി. ഏതാണ്ട് 20 മിനിറ്റാണ് പ്രധാനമന്ത്രിയുടെ വാഹനം മേല്‍പ്പാലത്തില് കുടുങ്ങിയത്.\nകര്‍ഷകരുടെ ആവശ്യങ്ങള് അംഗീകരിക്കുന്നതു വരെ പഞ്ചാബില് ബി.ജെ.പിയുടെ ഒരു റാലിയും അനുവദിക്കില്ലെന്ന് ഭാരതീയ കിസാന് യൂണിയന് അറിയിച്ചു. മൂന്ന് ആശുപത്രികളടക്കം 42,000 കോടി രൂപയുടെ വികസനപ്രവര്‍ത്തനങ്ങള്‍ക്ക് തുടക്കം കുറിക്കാനാണ് തിരഞ്ഞെടുപ്പ് അടുത്തിരിക്കുന്ന പഞ്ചാബില് പ്രധാനമന്ത്രി എത്തിയത്. പ്രധാനമന്ത്രിയുടെ റാലി ബഹിഷ്‌ക്കരിക്കാന് ആവശ്യപ്പെട്ട് സമരക്കാര് ഒരുലക്ഷത്തോളം ലഘുലേഖകള് ഇറക്കിയിരുന്നു. ചരിത്രത്തിലാദ്യമായാണ് ഈ തരത്തിലുള്ള ഒരു സുരക്ഷാ വീഴ്ച ഉണ്ടാകുന്നത്. പ്രധാനമന്ത്രി യാത്ര റോഡ് മാര്‍ഗ്ഗം ആക്കിയ കാര്യം പോലീസ് തന്നെ ചോര്‍ത്തിയെന്നാണ് ബി.ജെ.പി നേതൃത്വം സംശയിക്കുന്നത്. പോലീസിന് മാത്രം അറിയുന്ന കാര്യം ചോര്‍ത്തിക്കിട്ടിയില്ലെങ്കില് ഇത്രയും ചുരുങ്ങിയ സമയത്തിനുള്ളില് വഴിയില് ആളെ കൂട്ടാനുള്ള സാധ്യതയില്ല. മാത്രമല്ല, ഗുരുദ്വാരകളിലെ മൈക്ക് അനൗണ്‍സ്‌മെന്റും ഈ ഗൂഢാലോചനയുടെ ഭാഗമായി വേണം കാണാന്. മാത്രമല്ല, ബ്രിട്ടനില് നിന്ന് ഉടന് തന്നെ ഖാലിസ്ഥാന് ഭീകരവാദികള് നടത്തിയ പ്രസ്താവന ശ്രദ്ധേയവുമാണ്. സംഭവത്തില് രാഷ്ട്രപതി രാംനാഥ് കോവിന്ദും ഉപരാഷ്ട്രപതി വെങ്കയ്യ നായിഡുവും ആശങ്ക രേഖപ്പെടുത്തി.\nസുരക്ഷാ വീഴ്ചയില് കേന്ദ്ര സര്‍ക്കാരും പഞ്ചാബ് സര്‍ക്കാരും വെവ്വേറെ അന്വേഷണ സമിതികളെയും നിയോഗിച്ചു. കേന്ദ്ര ആഭ്യന്തര മന്ത്രാലയം ഇക്കാര്യത്തില് ശക്തമായ നടപടി തന്നെ സ്വീകരിക്കുമെന്നാണ് കരുതുന്നത്. എസ്.പി.ജി നിയമത്തിന്റെ കടുത്ത ലംഘനമാണ് പഞ്ചാബില് ഉണ്ടായതെന്ന് കേന്ദ്ര ആഭ്യന്തരമന്ത്രാലയം വിലയിരുത്തിക്കഴിഞ്ഞു. എസ്.പി.ജി നിയമത്തിലെ വ്യവസ്ഥകള് അനുസരിച്ചുള്ള പ്രോട്ടോക്കോള് പാലിക്കുന്നതില് പഞ്ചാബ് സര്‍ക്കാര് പരാജയപ്പെട്ടു. എസ്.പി.ജിക്ക് എല്ലാ സഹായവും നല്‍കാന് നിയമത്തിലെ 14-ാം വകുപ്പ് അനുസരിച്ച് സംസ്ഥാന സര്‍ക്കാരിനും കേന്ദ്രഭരണ പ്രദേശങ്ങള്‍ക്കും ബാധ്യതയുണ്ട്. ഇവയിലെല്ലാം ലംഘനം നടന്നു എന്നാണ് ചൂണ്ടിക്കാണിക്കപ്പെടുന്നത്. ഭാരതം സുരക്ഷിതമല്ലെന്ന് വരുത്താനും പ്രധാനമന്ത്രി നരേന്ദ്രമോദിയെ ആക്രമിക്കാനുമുള്ള ആസൂത്രിത പദ്ധതിയാണ് നടന്നതെന്നും ബി.ജെ.പി നേതൃത്വം തന്നെ ആരോപിച്ചിട്ടുണ്ട്. പാക്കിസ്ഥാനിലെ ഐ.എസ്.ഐയുടെ സഹായത്തോടെ ഒരുവിഭാഗം ഖാലിസ്ഥാന് ഭീകരരെ വഴി തെറ്റിച്ച് വീണ്ടും അശാന്തി സൃഷ്ടിക്കാനുള്ള ശ്രമമാണ് ഇതിന് പിന്നിലെന്നാണ് സുരക്ഷാ വിദഗ്ദ്ധര് പറയുന്നത്. കശ്മീരിലെ ഭീകരരെ ഒതുക്കിയ നരേന്ദ്രമോദിക്ക് ഇത് വലിയ കാര്യമല്ലെങ്കിലും ഇസ്ലാമിക തീവ്രവാദം പാകിസ്ഥാനുമായി ചേര്‍ന്ന് വീണ്ടും ഇന്ത്യയില് ചിലയിടത്തെങ്കിലും പ്രശ്‌നങ്ങളുണ്ടാക്കാനുള്ള ശ്രമങ്ങളെ മുഴുവന് ഭാരതീയരും കരുതിയിരിക്കണം. കോണ്‍ഗ്രസ്സിന്റെ ഭരണത്തില് പഞ്ചാബ് സര്‍ക്കാരിന്റെ ഈ ചെയ്തികള്‍ക്കു പിന്നില് സോണിയയുടെ മൗനാനുവാദം കാണാതിരിക്കാനാവില്ല. അവര് ഇക്കാര്യത്തില് ഇതുവരെ ഒരക്ഷരം മിണ്ടിയിട്ടില്ല എന്നതും ശ്രദ്ധേയമാണ്.